Diari Oficial de la Generalitat Valenciana


Sumari del DOGV 9939, del 18-09-2024 (2024/9138)

RESOLUCIÓ de 9 de setembre de 2024, per la qual s'ordena la publicació de la part dispositiva de la sentència de data 16 d'abril de 2024, de la Sala contenciosa administrativa del Tribunal Superior de Justícia de la Comunitat Valenciana, dictada en el recurs contenciós administratiu. Procediment ordinari 4/000395/0679-LC.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9138

CVE
:   DHCQ-E-0325-6968

Data del document
:   09-09-2024

Organisme emissor
:   Presidència de la Generalitat

Tipus de document
:   Resolució

El 16 d’abril de 2024, la Sala Contenciosa Administrativa del Tribunal Superior de Justícia de la Comunitat Valenciana va dictar la Sentència número 239/2024, en el recurs contenciós administratiu PO 4/000395/2022\_OM.

Mitjançant la diligència d'ordenació del lletrat de l'Administració de Justícia de 15 de juliol de 2024, es va requerir a la Generalitat que es publicara esta sentència en el *Diari Oficial de la Generalitat Valenciana*.

Els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, establixen l'obligatorietat del compliment de les sentències i altres resolucions fermes dictades pels tribunals de justícia.

D’acord amb les competències atribuïdes a la Presidència de la Generalitat en l’article 2 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries de la Generalitat, i les seues atribucions, i en compliment del que disposa l'apartat sext, lletra o) de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Únic*

Ordenar la publicació en el *Diari Oficial de la Generalitat Valenciana*  de la Sentència número 239/2024, de data 16 d'abril de 2024, dictada per la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu PO 4/000395/2022\_OM, la decisió de la qual és la següent:

«Que rebutjant els motius d'inadmissibilitat oposats per la Generalitat Valenciana, estimem el recurs contenciós administratiu interposat per la Diputació Provincial d'Alacant, representada i defensada pel lletrat Francisco Luis Alvárez Figaredo, contra l'acord de 17 de juny de 2022, del Consell de la Generalitat pel qual s'aprova el Pla Sectorial de Finançament Bàsic del Fons de Cooperació Municipal; acord que anul·lem amb totes les conseqüències inherents a tal declaració de nul·litat, sense pronunciament quant al pagament de les costes processals causades».

  

València, 9 de setembre de 2024

President de la Generalitat (p. d. Resolució 08.11. 2023; DOGV número 9723 13.11.2023)

Joaquín Vañó Gironés

Sotssecretari de Presidència